ཐོག་མར་གླུ་ཚིག་ཅིག་རྩོམ་དགོས་ཚེ་དེ་ལ་ངེས་པར་དུ་སུམ་རྟགས་དག་གསུམ་གྱི་ཕྱོགས་སུ་བློ་རྩེ་མ་རྨོངས་པའི་རྨང་གཞིའི་ཐོག་གང་བརྗོད་པའི་སྐབས་བྱུང་གི་ཚོར་བའི་རམ་འདེགས་ལ་བརྟེན་ནས་གང་འབྲི་བའི་གླུ་ཚིག་གི་དོན་གྱི་གོ་རིམ་མ་འཆོལ་ཞིང་མཚོན་དོན་གྱི་ངོ་བོ་མ་འཁྲུག་པའི་ངང་ནས་ཚིག་གི་སྡེབ་སྦྱོར་གྱི་འཇམ་རྩུབ་ལ་རྩོམ་པ་པོ་རང་རང་གི་རྩོམ་གཤིས་དང་ངང་རྒྱུད་ལས་བྱུང་བའི་དྲག་ཤུལ་དང་ཞི་འཇམ་གྱི་རྣམ་འགྱུར་ཚེ།དབྱངས་མཁན་གྱིསམཐོང་མ་ཐག་ནས་དགའ་སྡུག་གི་ཉམས་སྣང་གང་ཞིག་གིས་གླུ་ཚིག་དེ་ངག་ལ་དྲངས་ན་འོས་མིན་གྱི་སྐོར་ལྷན་ནེ་ལྷིང་ངེ་ཡིད་ལ་འཁོར་སྲིད།དེ་མིན་དོན་གྱི་འབབ་བདེ་འཇམ་འཇམ་གྱི་གཤིན་ས་ལྟ་བུ་ཞིག་ལ་ཚིག་གི་རྟ་གཡག་མཛོ་དྲེལ་ལ་ཁལ་བཀལ་བ་ནང་བཞིན་ཚ་ཚ་འུར་འུར་གྱིས་ཁེངས་ཚེ།དེ་ནི་ཨར་མོ་ཞིག་གིས་བོད་ལྭ་གྱོན་པ་ནང་བཞིན་ཤིན་ཏུ་ནས་ཀྱང་བབ་ཆགས་ཤིག་ཡོང་ཐབས་བྲལ་བས།ཚིག་དོན་གཉིས་ཀྱིས་ཕན་ཚུན་གཅིག་ལ་གཅིག་བརྟེན་གྱི་ཚུལ་དུ་གནས་དགོས་སོ།།